Eelnõu EMP ühiskomitee otsus millega muudetakse EMP lepingu protokolli nr 31 koostöö kohta teatavates valdkondades väljaspool nelja vabadust - Ühenduse ühise seisukoha eelnõu - /* SEK/2004/1472 lõplik */





Brüssel 01.12.2004 SEK(2004)1472 lõplik . Eelnõu EMP ÜHISKOMITEE OTSUS millega muudetakse EMP lepingu protokolli nr 31 koostöö kohta teatavates valdkondades väljaspool nelja vabadust . - Ühenduse ühise seisukoha eelnõu -(komisjoni esitatud) SELETUSKIRI 1. EMP lepingu protokoll nr 31 sisaldab erisätteid ühenduse ja EMP EFTA riikide vahelise koostöö kohta väljaspool nelja vabadust. 2. Lisatud EMP Ühiskomitee otsuse eelnõu eesmärk on muuta protokolli nr 31 koostöö laiendamise eesmärgil, lisades määruse, millega luuakse haiguste ennetamise ja tõrje Euroopa keskus. Ühiskomitee otsuse eelnõus esitatakse koostööraamistik ning sätestatakse eeskirjad EMP EFTA riikide osalemiseks kõnealuses ühenduse organis, lisades EMP lepingule järgmise dokumendi: – 32004 R 0851 Euroopa Parlamendi ja nõukogu määrus (EÜ) nr 851/2004, 21. aprill 2004, millega luuakse haiguste ennetamise ja tõrje Euroopa keskus(ELT L 142, 30. 4.2004, lk 1). 3. Nõukogu määruse (EÜ) nr 2894/94 artikli 1 lõike 3 punktis b, mis puudutab EMP lepingu rakendamiskorda, nähakse ette, et nõukogu määrab komisjoni ettepanekul kindlaks ühenduse seisukoha niisuguste otsuste suhtes. 4. EMP Ühiskomitee otsuse eelnõu esitatakse nõukogule heakskiitmiseks, pärast seda esitab komisjon ühenduse seisukoha EMP Ühiskomitees nii kiiresti kui võimalik. Eelnõu EMP ÜHISKOMITEE OTSUS millega muudetakse EMP lepingu protokolli nr 31 koostöö kohta teatavates valdkondades väljaspool nelja vabadust EMP ÜHISKOMITEE, võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping“, eriti selle artikleid 86 ja 98, ning arvestades järgmist: (1) Lepingu protokolli nr 31 muudeti EMP Ühiskomitee otsusega nr…/…, ….[1] (2) On asjakohane laiendada lepinguosaliste riikide koostööd, hõlmamaks Euroopa Parlamendi ja nõukogu 21. aprilli 2004. aasta määrust (EÜ) nr 851/2004, millega luuakse haiguste ennetamise ja tõrje Euroopa keskus.[2] (3) Seetõttu tuleks lepingu protokolli nr 31 muuta nii, et selline laiendatud koostöö saaks toimuda alates [1. jaanuarist 2005], ON TEINUD JÄRGMISE OTSUSE: Artikkel 1 Lepingu protokolli nr 31 artikli 16 lõike 3 järele lisatakse järgmine tekst: “4. a) Vastavalt järgmises ühenduse õigusaktis sätestatule osalevad EFTA riigid täielikult haiguste ennetamise ja tõrje Euroopa keskuses, edaspidi “keskuses”: – 32004 R 0851 : Euroopa Parlamendi ja nõukogu määrus (EÜ) nr 851/2004, 21. aprill 2004, millega luuakse haiguste ennetamise ja tõrje Euroopa keskus (ELT L 142, 30.4.2004, lk 1). b) EFTA riigid toetavad rahaliselt punktis a osutatud tegevusi vastavalt lepingu artikli 82 lõike 1 punktile a ja protokollile nr 32. c) EFTA riigid osalevad täielikult juhatuses ning neil on sellega seoses ELi liikmesriikidega samad õigused ja kohustused, v.a hääleõigus. d) EFTA riigid osalevad täielikult nõuandvas kogus ning neil on sellega seoses ELi liikmesriikidega samad õigused ja kohustused. e) EFTA riigid kohaldavad agentuuri suhtes Euroopa ühenduste privileegide ja immuniteetide protokolli ja kooskõlas protokolliga vastuvõetud kohaldatavaid eeskirju. f) Erandina Euroopa ühenduste muude teenistujate teenistustingimuste artikli 12 lõike 2 punktist a võib agentuuri direktor lepingu alusel tööle võtta EFTA riikide täieõiguslikke kodanikke. g) Vastavalt lepingu artikli 79 lõikele 3 kohaldatakse käesoleva lõike suhtes lepingu VII osa (institutsioonilised sätted). h) Käesoleva määruse kohaldamiseks kohaldatakse keskuse EFTA riike käsitlevate dokumentide suhtes Euroopa Parlamendi ja nõukogu 30. mai 2001. aasta määrust (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele.” Artikkel 2 Käesolev otsus jõustub päeval, mis järgneb EMP Ühiskomitee viimasele teavitamisele vastavalt lepingu artikli 103 lõikele 1.* Seda kohaldatakse alates [1. jaanuarist 2005]. Artikkel 3 Käesolev otsus avaldatakse Euroopa Liidu Teataja EMP osas ja EMP kaasandes. Brüssel, EMP Ühiskomitee nimel eesistuja EMP Ühiskomitee sekretärid [1] ELT L […], […], lk […]. [2] ELT L 142, 30.4.2004, lk 1. * [Põhiseadusest tulenevaid nõudeid ei ole nimetatud.] [Põhiseadusest tulenevad nõuded on nimetatud.]